CELEX: 32006R1445
Language: sk
Date: 2006-09-29
Title: Nariadenie Komisie (ES) č. 1445/2006 z  29. septembra 2006 , ktorým sa mení a dopĺňa nariadenie (ES) č. 1200/2005, pokiaľ ide o povolenie kŕmnej doplnkovej látky Bacillus cereus var. toyoi patriacej do skupiny mikroorganizmov   (Text s významom pre EHP)

30.9.2006   
            
            
               SK
            
            
               Úradný vestník Európskej únie
            
            
               L 271/22
            
         
      NARIADENIE KOMISIE (ES) č. 1445/2006
   z 29. septembra 2006,
   ktorým sa mení a dopĺňa nariadenie (ES) č. 1200/2005, pokiaľ ide o povolenie kŕmnej doplnkovej látky Bacillus cereus var. toyoi patriacej do skupiny mikroorganizmov
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok na používanie vo výžive zvierat, ako aj podmienky a postupy udeľovania takých povolení.
            
         
               (2)
            
            
               Prípravok Bacillus cereus var. toyoi (NCIMB 40112/CNCM I-1012), ktorý patrí do skupiny mikroorganizmov, bol v súlade so smernicou Rady 70/524/EHS (2) povolený nariadením Komisie (ES) č. 1200/2005 (3) bez časového obmedzenia ako kŕmna doplnková látka na výkrm kurčiat a králikov. Táto doplnková látka bola následne zapísaná do registra kŕmnych doplnkových látok Spoločenstva v súlade s článkom 10 nariadenia (ES) č. 1831/2003.
            
         
               (3)
            
            
               V súlade s článkom 7 nariadenia (ES) č. 1831/2003 bola predložená žiadosť o zmenu povolenia uvedeného prípravku v záujme umožnenia jeho používania v krmive obsahujúcom tieto kokcidiostatiká: diklazuril (Clinacox 0,5 % a Clinacox 0,2 %), narazín – nikarbazín (Maxiban G160) a maduramicín amónny (Cygro 1 %) na výkrm kurčiat. K tejto žiadosti boli priložené údaje a doklady vyžadované podľa článku 7 ods. 3 uvedeného nariadenia.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 5. novembra 2005 k záveru, že bola zistená kompatibilita doplnkovej látky Bacillus cereus var. toyoi (NCIMB 40112/CNCM I-1012) s diklazurilom (Clinacox 0,5 % a Clinacox 0,2 %), narazínom – nikarbazínom (Maxiban G160) a maduramicínom amónnym (Cygro 1 %) (4). Stanoviskom úradu sa zároveň potvrdzuje správa o metóde analýzy kŕmnej doplnkovej látky v krmive predložená referenčným laboratóriom Spoločenstva zriadeným nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky ustanovené v článku 5 nariadenia (ES) č. 1831/2003 sú splnené.
            
         
               (6)
            
            
               Nariadenie (ES) č. 1200/2005 by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1200/2005 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. septembra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 270, 14.12.1970, s. 1. Smernica zrušená nariadením (ES) č. 1831/2003.
   
      (3)  Ú. v. EÚ L 195, 27.7.2005, s. 6.
   
      (4)  Stanovisko Vedeckej skupiny pre doplnkové látky a výrobky a látky používané v krmivách pre zvieratá k úprave podmienok povolenia prípravku z mikroorganizmov Bacillus cereus var. toyoi (NCIMB 40112/CNCM I-1012) (Toyocerin®) povoleného ako kŕmna doplnková látka v súlade so smernicou Rady 70/524/EHS. Prijaté 30. novembra 2005. Vestník EÚBP (2005) 288, s. 1 – 7.
   
      PRÍLOHA
      V prílohe II k nariadeniu (ES) č. 1200/2005 sa zápis pre E 1701 Bacillus cereus var. toyoi (NCIMB 40112/CNCM I-1012) nahrádza takto:
      
         
                     Číslo ES
                  
                  
                     Doplnková látka
                  
                  
                     Chemický vzorec, opis
                  
                  
                     Druh alebo kategória zvieraťa
                  
                  
                     Maximálny vek
                  
                  
                     Minimálny obsah
                  
                  
                     Maximálny obsah
                  
                  
                     Iné ustanovenia
                  
                  
                     Koniec platnosti povolenia
                  
               
                     CFU/kg kompletného krmiva
                  
               
                     Mikroorganizmy
                  
               
                     „E 1701
                  
                  
                     
                        Bacillus cereus var. toyoi
                     
                     NCIMB 40112/CNCM I-1012
                  
                  
                     prípravok Bacillus cereus var. toyoi s minimálnym obsahom: 1 × 1010 CFU/g doplnkovej látky
                  
                  
                     králiky na výkrm
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.
                     Môže sa používať v kŕmnej zmesi obsahujúcej povolené kokcidiostatiká: robenidín, salinomycín sodný.
                  
                  
                     bez časového obmedzenia
                  
               
                     kurčatá na výkrm
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.
                     Môže sa používať v kŕmnej zmesi obsahujúcej povolené kokcidiostatiká: monenzín sodný, lasalocid sodný, salinomycín sodný, dekochinát, robenidín, narazín, halofuginón, diklazuril, narazín/nikarbazín, maduramicín amónny.
                  
                  
                     bez časového obmedzenia“